দুসিজদার মাঝখানে স্থির হয়ে বসে থামতে হয়। না থেমে আবার সিজদায় চলে গেলে নামায হবে না। এভাবে থামা ওয়াজিব । বসা অবস্থায় দৃষ্টি কোলের দিকে থাকবে । হাত হাঁটুর উপর এমনভাবে থাকবে যেন আঙুলের মাথা কিবলামুখী হয়ে থাকে এবং আঙুল হাঁটুর নীচে ঝুকে না পড়ে। বসার সময় বাম পায়ের পাতা মাটিতে বিছিয়ে এর উপর বসতে হয় এবং ডান পায়ের আঙুলগুলোর উপর পায়ের পাতা খাড়া করে রাখতে হয়। দুরাকাআত নামাযের পর তাশাহহুদ (আত্তাহিয়্যাতু ) পড়ার সময়ও এভাবেই বসতে হয়।